Az Iszlám Állam nevében tervezett terrortámadásokat Németországban
Egy 19 éves férfi az Iszlám Állam nevében terrortámadásokat akart végrehajtani Németországban.
A férfit az osztrák bíróság elítélte két szélsõséges terrortámadás megtervezéséért. Az egyik merényletet egy 12 éves fiú bevonásával akarta végrehajtani - írja a Fox News.

Az osztrák hírügynökség szerint a férfit pénteken Bécsben ítélték el mint terroristát, gyilkosságra való felbujtás kísérletéért. Kilenc év börtönt kapott.

Egy 12 éves fiút akart rávenni egy merényletre a ludwigshafeni karácsonyi vásárban még 2016-ban. Egy 16 éves lánnyal pedig közösen akarták megtámadni az amerikai Ramstein légitámaszpontot.

A férfi védõügyvédje azt mondta, hogy fellebbezést fontolgatnak. A férfi vallomásában elmondta, hogy akkor kezdett el szimpatizálni az Iszlám Állammal, mikor korábbi börtönbüntetését töltötte rablásért. Továbbra is tagadja, hogy merényletek elkövetését követelte volna bárkitõl is.
merénylet tervezés terrortámadás Németország terrorista Iszlám Állam Ausztria